CELEX: 32006D0923
Language: el
Date: 2006-12-13 00:00:00
Title: 2006/923/ΕΚ: Απόφαση της Επιτροπής, της 13ης Δεκεμβρίου 2006 , σχετικά με τη χορήγηση κοινοτικής χρηματοδοτικής συνεισφοράς για το 2006 και 2007 για την κάλυψη των δαπανών που πραγματοποιήθηκαν από την Πορτογαλία για την καταπολέμηση του Bursaphelenchus xylophilus (Steiner et Buhrer) Nickle et al. (νηματώδης σκώληκας των κωνοφόρων) [κοινοποιηθείσα υπό τον αριθμό Ε(2006) 6433]

14.12.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 354/42
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 13ης Δεκεμβρίου 2006
   σχετικά με τη χορήγηση κοινοτικής χρηματοδοτικής συνεισφοράς για το 2006 και 2007 για την κάλυψη των δαπανών που πραγματοποιήθηκαν από την Πορτογαλία για την καταπολέμηση του Bursaphelenchus xylophilus (Steiner et Buhrer) Nickle et al. (νηματώδης σκώληκας των κωνοφόρων)
   [κοινοποιηθείσα υπό τον αριθμό Ε(2006) 6433]
   (Το κείμενο στην πορτογαλική γλώσσα είναι το μόνο αυθεντικό)
   (2006/923/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 2000/29/ΕΚ του Συμβουλίου, της 8ης Μαΐου 2000, περί μέτρων κατά της εισαγωγής στην Κοινότητα οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας (1), και ιδίως το άρθρο 23 παράγραφος 6,
   Εκτιμώντας τα ακόλουθα:
   
               (1)
            
            
               Σύμφωνα με την οδηγία 2000/29/EK, η Κοινότητα μπορεί να χορηγεί στα κράτη μέλη χρηματοδοτική συνεισφορά για την κάλυψη δαπανών που σχετίζονται άμεσα με τα αναγκαία μέτρα που ελήφθησαν ή πρόκειται να ληφθούν για την καταπολέμηση επιβλαβών οργανισμών που εισήχθησαν στην Κοινότητα από τρίτες χώρες ή από άλλες περιοχές της Κοινότητας, με στόχο την εξάλειψή τους ή, αν αυτό δεν είναι δυνατό, τη μη εξάπλωσή τους.
            
         
               (2)
            
            
               Με τις αποφάσεις 2001/811/ΕΚ (2), 2002/889/ΕΚ (3), 2003/787/ΕΚ (4) και 2004/772/ΕΚ (5), έχει ήδη χορηγηθεί χρηματοδοτική συνεισφορά από την Κοινότητα στην Πορτογαλία για τη λήψη μέτρων κατά της εξάπλωσης του Bursaphelenchus xylophilus (Steiner et Buhrer) Nickle et al. [νηματώδης σκώληκας των κωνοφόρων] στο εξής «ΝΣΚ», κατά την περίοδο 1999-2003, δηλαδή για τη μέγιστη επιτρεπόμενη περίοδο. Από το 2003 η Πορτογαλία εφάρμοσε ένα «ενδιάμεσο πρόγραμμα εξάλειψης» για τον έλεγχο της εξάπλωσης του ΝΣΚ με σκοπό την εξάλειψή του.
            
         
               (3)
            
            
               Ωστόσο, στο άρθρο 23 παράγραφος 6 της οδηγίας 2000/29/ΕΚ προβλέπεται η δυνατότητα ανάληψης περαιτέρω δράσης, εφόσον κρίνεται αναγκαία για την καταπολέμηση του ΝΣΚ.
            
         
               (4)
            
            
               Τον Απρίλιο του 2006, η Πορτογαλία υπέβαλε στη μόνιμη φυτοϋγειονομική επιτροπή (στο εξής «η επιτροπή») επισκόπηση των αποτελεσμάτων της έρευνας και της εκστρατείας καταπολέμησης που διεξάχθηκε, από την 1η Νοεμβρίου 2005 έως την 1η Απριλίου 2006, στην οριοθετημένη περιοχή για ΝΣΚ στην Πορτογαλία. Από τα αποτελέσματα προέκυψε ότι, παρά τα μέτρα που είχαν ληφθεί τα προηγούμενα χρόνια, η περιοχή στην οποία εμφανίζεται ο ΝΣΚ έχει διευρυνθεί αισθητά.
            
         
               (5)
            
            
               Η Επιτροπή και η επιτροπή κατέληξαν στο συμπέρασμα ότι η Πορτογαλία πρέπει να επανεξετάσει το ενδιάμεσο πρόγραμμα εξάλειψης και ότι επιβάλλεται η ανάληψη άμεσης δράσης, που θα περιλαμβάνει εκτεταμένη εκστρατεία έρευνας και επανακαθορισμό της οριοθετημένης περιοχής.
            
         
               (6)
            
            
               Το Μάιο του 2006, η Πορτογαλία υπέβαλε στην επιτροπή πρόγραμμα δράσης που περιλαμβάνει μέτρα για την καταπολέμηση της περαιτέρω εξάπλωσης του ΝΣΚ (6). Μεταξύ των μέτρων αυτών περιλαμβάνονται: επανακαθορισμός της οριοθετημένης περιοχής, εκρίζωση όλων των προσβεβλημένων δένδρων στην περιοχή αυτή, συνέχιση της επιτήρησης και δημιουργία ενός φράγματος απαλλαγμένου από όλα τα δένδρα ξενιστές φορέων του νηματώδη σκώληκα των κωνοφόρων, δηλαδή «μιας ζώνης υλοτόμησης» που αναμένεται να εμποδίσει την εξάπλωση του ΝΣΚ και σε άλλα κράτη μέλη, προφυλάσσοντάς τα από καταστρεπτικές απώλειες κωνοφόρων και πιθανούς εμπορικούς περιορισμούς από τρίτες χώρες. Συγκεκριμένα, στο πρόγραμμα καθορίζονται τα τμήματα της επικράτειας που απαρτίζουν την εν λόγω ζώνη υλοτόμησης. Τον Ιούλιο του 2006 η επιτροπή ενέκρινε την τελική έκδοση του εν λόγω προγράμματος δράσης.
            
         
               (7)
            
            
               Τον Ιούλιο του 2006, η Πορτογαλία υπέβαλε πρόγραμμα για την ανάληψη περαιτέρω δράσεων κατά του ΝΣΚ καθώς και εκτίμηση του αντίστοιχου προϋπολογισμού ώστε να λάβει χρηματοδοτική συνεισφορά από την Κοινότητα. Τα διάφορα τμήματα της πορτογαλικής επικράτειας στα οποία πρέπει να εφαρμοστούν οι εν λόγω δράσεις που προσδιορίζουν τη γεωγραφική περιοχή που λαμβάνει τη χρηματοδοτική συνεισφορά της Κοινότητας, καθορίζονται στο ως άνω πρόγραμμα δράσης.
            
         
               (8)
            
            
               Το πρόγραμμα που υπέβαλε η Πορτογαλία επέτρεψε στην Επιτροπή να αναλύσει την κατάσταση με ακρίβεια και να καταλήξει στο συμπέρασμα ότι έχουν τηρηθεί οι όροι για τη χορήγηση κοινοτικής χρηματοδοτικής συνεισφοράς, όπως προβλέπεται στο άρθρο 23 παράγραφος 6 της οδηγίας. Η εν λόγω κοινοτική χρηματοδοτική συνεισφορά πρέπει να διατεθεί για δαπάνες στο πλαίσιο του εν λόγω προγράμματος που στοχεύουν στη βελτίωση της φυτοϋγειονομικής προστασίας της υπόλοιπης Κοινότητας από την περαιτέρω εξάπλωση του ΝΣΚ εκτός της οριοθετημένης περιοχής. Η συνεισφορά αυτή θα πρέπει, συνεπώς, να χορηγηθεί για όλες τις δράσεις που συνδέονται άμεσα με τη δημιουργία μίας ζώνης υλοτόμησης ως περιοχής απαλλαγμένης από δένδρα ξενιστές φορέων ΝΣΚ.
            
         
               (9)
            
            
               Η κοινοτική χρηματοδοτική συνεισφορά μπορεί, κατά κανόνα, να καλύπτει έως το 50 % των επιλέξιμων δαπανών. Ωστόσο, στην περίπτωση που μια τέτοια περαιτέρω δράση έχει σχεδιαστεί κυρίως για την προστασία εδαφών της Κοινότητας εκτός της επικράτειας του οικείου κράτους μέλους, η συνεισφορά αυτή μπορεί να είναι μεγαλύτερη. Λόγω της ιδιαίτερης σοβαρότητας του ΝΣΚ για τα κωνοφόρα δένδρα και το ξυλώδες κεφάλαιο, της ταχύτητας εξάπλωσης της νόσου, της εγγύτητας άλλου κράτους μέλους στην προσβεβλημένη περιοχή και του πιθανού αντίκτυπου στην ευρωπαϊκή δασοκομία και στο διεθνές εμπόριο ξυλείας, η προϋπόθεση αυτή ικανοποιείται με τα μέτρα που συνδέονται με τη δημιουργία ζώνης υλοτόμησης, όπως προβλέπεται στο πορτογαλικό σχέδιο δράσης. Επομένως, κρίνεται σκόπιμη η χορήγηση κοινοτικής χρηματοδοτικής συνεισφοράς ύψους 75 %.
            
         
               (10)
            
            
               Σύμφωνα με το άρθρο 3 παράγραφος 2 στοιχείο α) του κανονισμού (ΕΚ) αριθ. 1290/2005 του Συμβουλίου, της 21ης Ιουνίου 2005, για τη χρηματοδότηση της κοινής γεωργικής πολιτικής (7), τα κτηνιατρικά και φυτοϋγειονομικά μέτρα χρηματοδοτούνται από το τμήμα εγγυήσεων του Ευρωπαϊκού Γεωργικού Ταμείου Προσανατολισμού και Εγγυήσεων. Για τους σκοπούς δημοσιονομικού ελέγχου των εν λόγω μέτρων εφαρμόζονται τα άρθρα 9, 36 και 37 του κανονισμού.
            
         
               (11)
            
            
               Οι δράσεις που αφορούν τη δημιουργία ζώνης υλοτόμησης ως περιοχής απαλλαγμένης από ξενιστές φορέων ΝΣΚ πρέπει να συμφωνούν με την ισχύουσα κοινοτική νομοθεσία σε θέματα περιβάλλοντος.
            
         
               (12)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης φυτοϋγειονομικής επιτροπής,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Αρχή
   Εγκρίνεται η χορήγηση κοινοτικής χρηματοδοτικής συνεισφοράς για το 2006 και το 2007 για την κάλυψη δαπανών που πραγματοποιήθηκαν από την Πορτογαλία για την ανάληψη, σύμφωνα με το άρθρο 23 παράγραφος 6 της οδηγίας 2000/29/ΕΚ, περαιτέρω δράσεων με σκοπό την καταπολέμηση του ΝΣΚ Bursaphelenchus xylophilus (Steiner et Buhrer) Nickle et al. (νηματώδης σκώληκας των κωνοφόρων), που καθορίζονται στο παράρτημα Ι, στο πλαίσιο του προγράμματος δράσης που πρότεινε η Πορτογαλία.
   Άρθρο 2
   Ύψος κοινοτικής χρηματοδοτικής συνεισφοράς και επιλέξιμες δράσεις
   Το ανώτατο συνολικό ύψος κοινοτικής χρηματοδοτικής συνεισφοράς που μνημονεύεται στο άρθρο 1 είναι 8 417 848,95 ευρώ.
   Οι επιλέξιμες δαπάνες και οι ανώτατες κοινοτικές χρηματοδοτικές συνεισφορές καθορίζονται στο παράρτημα Ι.
   Άρθρο 3
   Προκαταβολή
   Εντός 30 ημερών από την ημερομηνία έκδοσης της παρούσας απόφασης καταβάλλεται προκαταβολή ύψους 2 000 000 ευρώ.
   Άρθρο 4
   Καταβολή του υπολοίπου της κοινοτικής χρηματοδοτικής συνεισφοράς
   Το υπόλοιπο της κοινοτικής χρηματοδοτικής συνεισφοράς, όπως καθορίζεται στο παράρτημα, καταβάλλεται εφόσον πληρούνται οι ακόλουθες προϋποθέσεις:
   
               α)
            
            
               μπορεί να συναχθεί από τις εκθέσεις τεχνικής προόδου που θα διαβιβάσει η Πορτογαλία στην Επιτροπή στις 15 Ιανουαρίου και στις 15 Απριλίου 2007 και από αποστολές επιθεώρησης που θα διεξαγάγει το Γραφείο Τροφίμων και Κτηνιατρικών Θεμάτων της Επιτροπής ότι τα μέτρα που μνημονεύονται στο παράρτημα Ι εφαρμόστηκαν από την Πορτογαλία το αργότερο έως τις 31 Μαρτίου 2007, κατά τον ενδεδειγμένο τρόπο ώστε να εκπληρούνται οι στόχοι που μνημονεύονται στο άρθρο 1 και
            
         
               β)
            
            
               η Πορτογαλία διαβιβάζει στην Επιτροπή το αργότερο έως τις 31 Αυγούστου 2007 επίσημο αίτημα πληρωμής, συνοδευόμενο από χρηματοοικονομική έκθεση και μια τελική τεχνική έκθεση όπως προβλέπεται στο άρθρο 5.
            
         Άρθρο 5
   Δικαιολογητικά έγγραφα
   Η Πορτογαλία υποβάλλει αποδεικτικά στοιχεία των ληφθέντων μέτρων και των πραγματοποιηθεισών δαπανών μέσω:
   
               α)
            
            
               τελικής τεχνικής έκθεσης στην οποία παρουσιάζεται αναλυτικά η εκτέλεση όλων των δράσεων που μνημονεύονται στο παράρτημα Ι και η αντίστοιχη ημερομηνία περάτωσής τους·
            
         
               β)
            
            
               χρηματοοικονομική έκθεση, σύμφωνα με το υπόδειγμα που προβλέπεται στο παράρτημα ΙΙ, στην οποία εμφαίνονται οι δαπάνες που συνδέονται με τα διάφορα μέτρα για τα οποία ζητείται η χρηματοδοτική συνεισφορά της Επιτροπής και η οποία συνοδεύεται από τα απαραίτητα δικαιολογητικά, όπως τιμολόγια ή αποδείξεις.
            
         Άρθρο 6
   Απουσία υπεραποζημίωσης
   Οι δαπάνες που πραγματοποιήθηκαν από την Πορτογαλία για τα μέτρα που προβλέπονται στο παράρτημα Ι δεν οδηγούν σε υπεραποζημίωση των κατόχων των δένδρων. Η αποζημίωση βασίζεται στην τιμή της ξυλείας που θα μπορούσε να ζητήσει ο κάτοχος των δένδρων αμέσως πριν από την έναρξη των δράσεων στη ζώνη υλοτόμησης.
   Άρθρο 7
   Μείωση της κοινοτικής χρηματοδοτικής συνεισφοράς
   1.   Εάν υπάρχουν αποδεικτικά στοιχεία που να πιστοποιούν ότι τα μέτρα που προβλέπονται στο παράρτημα Ι δεν ολοκληρώθηκαν κατά τον ενδεδειγμένο τρόπο το αργότερο έως τις 31 Μαρτίου 2007, το ποσοστό της κοινοτικής χρηματοδοτικής συνεισφοράς που αφορά το τμήμα των επιλέξιμων δαπανών στις οποίες σημειώθηκε καθυστέρηση θα μειώνεται με βάση τον ακόλουθο πίνακα:
   
               Αριθμός ημερών καθυστέρησης από την 1η Απριλίου 2007
            
            
               Ποσοστό κοινοτικής χρηματοδοτικής συνεισφοράς
            
         
               1-15
            
            
               60 %
            
         
               16-30
            
            
               50 %
            
         
               31-60
            
            
               25 %
            
         
               61 ή περισσότερες
            
            
               0 %
            
         2.   Με την επιφύλαξη της παραγράφου 1, μη υποβολή του αιτήματος πληρωμής και των συνοδευτικών εκθέσεων που προβλέπονται στο άρθρο 4 στοιχείο β) το αργότερο έως τις 31 Αυγούστου 2007, ισοδυναμεί με μείωση κατά 25 % της κοινοτικής χρηματοδοτικής συνεισφοράς ανά ημερολογιακό μήνα καθυστέρησης.
   Άρθρο 8
   Συμμόρφωση με άλλες κοινοτικές πολιτικές
   Η Πορτογαλία διασφαλίζει την ανάληψη των περαιτέρω δράσεων που μνημονεύονται στο άρθρο 1 σύμφωνα με την ισχύουσα κοινοτική νομοθεσία για το περιβάλλον.
   Άρθρο 9
   Αποδέκτης
   Η παρούσα απόφαση απευθύνεται στην Πορτογαλική Δημοκρατία.
   
      Βρυξέλλες, 13 Δεκεμβρίου 2006.
      
         
            Για την Επιτροπή
         
         Μάρκος ΚΥΠΡΙΑΝΟΫ
         
         
            Μέλος της Επιτροπής
         
      
   
   
      (1)  ΕΕ L 169 της 10.7.2000, σ. 1. Οδηγία όπως τροποποιήθηκε τελευταία με την οδηγία 2006/35/ΕΚ (EE L 88 της 25.3.2006, σ. 9).
   
      (2)  ΕΕ L 306 της 23.11.2001, σ. 25.
   
      (3)  ΕΕ L 311 της 14.11.2002, σ. 16.
   
      (4)  ΕΕ L 293 της 11.11.2003, σ. 13.
   
      (5)  ΕΕ L 341 της 17.11.2004, σ. 27.
   
      (6)  Τα εν λόγω μέτρα θεσπίστηκαν με την πορτογαλική απόφαση αριθ. 103/2006 της 6ης Φεβρουαρίου 2006, όπως τροποποιήθηκε με την απόφαση αριθ. 815/2006 της 16ης Αυγούστου 2006.
   
      (7)  ΕΕ L 209 της 11.8.2005, σ. 1. Κανονισμός όπως τροποποιήθηκε με τον κανονισμό (ΕΚ) αριθ. 320/2006 (ΕΕ L 58 της 28.2.2006, σ. 42).
   
      ΠΑΡΑΡΤΗΜΑ I
      Η κοινοτική χρηματοδοτική συνεισφορά για το 2006 και 2007 για τις διάφορες δράσεις του προγράμματος που υπέβαλε η Πορτογαλία με σκοπό την καταπολέμηση του Bursaphelenchus xylophilus (Steiner et Buhrer) Nickle et al. (νηματώδης σκώληκας των κωνοφόρων)
      
                  (σε EUR)
               
            
                  Γεωγραφική περιοχή
               
               
                  Μέτρο
               
               
                  Επιλέξιμες δαπάνες
               
               
                  Ανώτατη κοινοτική χρηματοδοτική συνεισφορά
                  (για ποσοστό συγχρηματοδότησης 75 %)
               
            
                  Ζώνη υλοτόμησης (1)
                  
               
               
                  Δραστηριότητες έρευνας για ΝΣΚ σε ζώνη υλοτόμησης
               
               
                  156 000
               
               
                  117 000
               
            
                  Υλοτόμηση και μεταφορά όλων των δένδρων ξενιστών φορέων ΝΣΚ
               
               
                  4 666 666
               
               
                  3 499 999,5
               
            
                  Αποφλοίωση όλων των δένδρων ξενιστών φορέων ΝΣΚ
               
               
                  300 000
               
               
                  225 000
               
            
                  Αποκομιδή υπολειμμάτων αποφλοίωσης
               
               
                  700 000
               
               
                  525 000
               
            
                  Αποζημίωση για την αξία της ξυλείας (2)
                  
               
               
                  4 666 666
               
               
                  3 499 999,5
               
            
                  Επανασχεδιασμός του πληροφοριακού συστήματος για τη ζώνη υλοτόμησης
               
               
                  200 000
               
               
                  150 000
               
            
                  Υποσύνολο
               
               
                   
               
               
                  10 689 332
               
               
                  8 016 999
               
            
                  Υποσύνολο
               
               
                  Δραστηριότητες συντονισμού (3)
                  
               
               
                  534 466,6
               
               
                  400 849,95
               
            
                  Γενικό σύνολο
               
               
                   
               
               
                  11 223 798,60
               
               
                  8 417 848,95
               
            
                  
                     Ανώτατη συνολική χρηματοδοτική συνεισφορά της Κοινότητας
                  
               
               
                  
                     8 417 848,95
                  
               
            
         (1)  Ζώνη πλάτους 3 km στο εξωτερικό όριο της οριοθετημένης περιοχής όπως καθορίζεται στην απόφαση 2006/133/ΕΚ της Επιτροπής (ΕΕ L 52 της 23.2.2006, σ. 34).
      
         (2)  Αποζημίωση του κατόχου γης για την αξία της ξυλείας του επειδή τα υλοτομημένα δένδρα είναι υγιή δένδρα και περιέρχονται στην κατοχή των εταιριών που τα υλοτομούν.
      
         (3)  Κατ’ αποκοπή συντελεστής (5 %) για δραστηριότητες συντονισμού.
   
   
      ΠΑΡΑΡΤΗΜΑ II
      ΔΗΜΟΣΙΟΝΟΜΙΚΟ ΔΕΛΤΙΟ
      ΠΡΟΓΡΑΜΜΑ ΚΑΤΑΠΟΛΕΜΗΣΗΣ ΤΟΥ ΝΗΜΑΤΩΔΟΥΣ ΣΚΩΛΗΚΑ ΚΩΝΟΦΟΡΩΝ ΤΗΣ ΠΟΡΤΟΓΑΛΙΑΣ 2006-2007
      ΟΡΙΟΘΕΤΗΜΕΝΗ ΖΩΝΗ — ΖΩΝΗ ΥΛΟΤΟΜΗΣΗΣ
      Μέτρο 1: Δραστηριότητες έρευνας στη ζώνη υλοτόμησης
      Πραγματοποιηθείσες δαπάνες και καταβληθέντα ποσά
      
                  Σύντομη περιγραφή της δαπάνης
               
               
                  Επιλέξιμες δαπάνες χωρίς ΦΠΑ
               
               
                  Κοινοτική συνεισφορά
               
               
                  Αριθμός δικαιολογητικού εγγράφου
               
               
                  Μονάδα
               
               
                  Τιμή μονάδας
               
               
                  Ποσότητα
               
               
                  Ποσό χωρίς ΦΠΑ
               
               
                  Παρατηρήσεις
               
            
                  Μερικό σύνολο:
               
               
                  X,XX
               
               
                  X,XX
               
               
                   
               
               
                   
               
               
                   
               
               
                   
               
               
                  X,XX
               
               
                   
               
            
         
      Μέτρο 2: Υλοτόμηση και μεταφορά δένδρων
      Πραγματοποιηθείσες δαπάνες και καταβληθέντα ποσά
      
                  Σύντομη περιγραφή της δαπάνης
               
               
                  Επιλέξιμες δαπάνες χωρίς ΦΠΑ
               
               
                  Κοινοτική συνεισφορά
               
               
                  Αριθμός δικαιολογητικού εγγράφου
               
               
                  Μονάδα
               
               
                  Τιμή μονάδας
               
               
                  Ποσότητα
               
               
                  Ποσό χωρίς ΦΠΑ
               
               
                  Παρατηρήσεις
               
            
                  Μερικό σύνολο:
               
               
                  X,XX
               
               
                  X,XX
               
               
                   
               
               
                   
               
               
                   
               
               
                   
               
               
                  X,XX
               
               
                   
               
            
         
      Μέτρο 3: Αποφλοίωση δένδρων
      Πραγματοποιηθείσες δαπάνες και καταβληθέντα ποσά
      
                  Σύντομη περιγραφή της δαπάνης
               
               
                  Επιλέξιμες δαπάνες χωρίς ΦΠΑ
               
               
                  Κοινοτική συνεισφορά
               
               
                  Αριθμός δικαιολογητικού εγγράφου
               
               
                  Μονάδα
               
               
                  Τιμή μονάδας
               
               
                  Ποσότητα
               
               
                  Ποσό χωρίς ΦΠΑ
               
               
                  Παρατηρήσεις
               
            
                  Μερικό σύνολο:
               
               
                  X,XX
               
               
                  X,XX
               
               
                   
               
               
                   
               
               
                   
               
               
                   
               
               
                  X,XX
               
               
                   
               
            
         
      Μέτρο 4: Αποκομιδή υπολειμμάτων αποφλοίωσης
      Πραγματοποιηθείσες δαπάνες και καταβληθέντα ποσά
      
                  Σύντομη περιγραφή της δαπάνης
               
               
                  Επιλέξιμες δαπάνες χωρίς ΦΠΑ
               
               
                  Κοινοτική συνεισφορά
               
               
                  Αριθμός δικαιολογητικού εγγράφου
               
               
                  Μονάδα
               
               
                  Τιμή μονάδας
               
               
                  Ποσότητα
               
               
                  Ποσό χωρίς ΦΠΑ
               
               
                  Παρατηρήσεις
               
            
                  Μερικό σύνολο:
               
               
                  X,XX
               
               
                  X,XX
               
               
                   
               
               
                   
               
               
                   
               
               
                   
               
               
                  X,XX
               
               
                   
               
            
         
      Μέτρο 5: Αποζημίωση για την αξία της ξυλείας
      Πραγματοποιηθείσες δαπάνες και καταβληθέντα ποσά
      
                  Σύντομη περιγραφή της δαπάνης
               
               
                  Επιλέξιμες δαπάνες χωρίς ΦΠΑ
               
               
                  Κοινοτική συνεισφορά
               
               
                  Αριθμός δικαιολογητικού εγγράφου
               
               
                  Μονάδα
               
               
                  Τιμή μονάδας
               
               
                  Ποσότητα
               
               
                  Ποσό χωρίς ΦΠΑ
               
               
                  Παρατηρήσεις
               
            
                  Μερικό σύνολο:
               
               
                  X,XX
               
               
                  X,XX
               
               
                   
               
               
                   
               
               
                   
               
               
                   
               
               
                  X,XX
               
               
                   
               
            
         
      Μέτρο 6: Επανασχεδιασμός πληροφοριακού συστήματος
      Πραγματοποιηθείσες δαπάνες και καταβληθέντα ποσά
      
                  Σύντομη περιγραφή της δαπάνης
               
               
                  Επιλέξιμες δαπάνες χωρίς ΦΠΑ
               
               
                  Κοινοτική συνεισφορά
               
               
                  Αριθμός δικαιολογητικού εγγράφου
               
               
                  Μονάδα
               
               
                  Τιμή μονάδας
               
               
                  Ποσότητα
               
               
                  Ποσό χωρίς ΦΠΑ
               
               
                  Παρατηρήσεις
               
            
                  Μερικό σύνολο:
               
               
                  X,XX
               
               
                  X,XX
               
               
                   
               
               
                   
               
               
                   
               
               
                   
               
               
                  X,XX
               
               
                   
               
            
                  Σύνολο
               
               
                  X,XX
               
               
                  X,XX
               
               
                   
               
               
                   
               
               
                   
               
               
                   
               
               
                  X,XX
               
               
                   
               
            
         
      Μέτρο 7: Δραστηριότητες συντονισμού
      Πραγματοποιηθείσες δαπάνες και καταβληθέντα ποσά
      
                  Σύντομη περιγραφή της δαπάνης
               
               
                  Επιλέξιμες δαπάνες χωρίς ΦΠΑ
               
               
                  Κοινοτική συνεισφορά
               
               
                  Αριθμός δικαιολογητικού εγγράφου
               
               
                  Μονάδα
               
               
                  Τιμή μονάδας
               
               
                  Ποσότητα
               
               
                  Ποσό χωρίς ΦΠΑ
               
               
                  Παρατηρήσεις
               
            
                  Γενικό σύνολο
               
               
                  X,XX
               
               
                  X,XX
               
               
                   
               
               
                   
               
               
                   
               
               
                   
               
               
                  X,XX